Blaze7451/Wiki-th-20250601 huggingface dataset:
ฉบับร่าง:สาวิตรี ชำนาญกิจ

สาวิตรี ชำนาญกิจ เป็นข้าราชการพลเรือนระดับสูงของประเทศไทย ปัจจุบันดำรงตำแหน่งรองเลขาธิการคณะรัฐมนตรี และหัวหน้าศูนย์ปฏิบัติการต่อต้านการทุจริต (ศปท.) สังกัดสำนักเลขาธิการคณะรัฐมนตรี (สลค.)
ในบทบาทของเธอ นางสาวสาวิตรีมีหน้าที่สำคัญในการประสานงานและสนับสนุนการดำเนินงานของคณะรัฐมนตรี รวมถึงการจัดเตรียมและดำเนินการประชุมคณะรัฐมนตรีทั้งในและนอกสถานที่ (ครม.สัญจร) ตัวอย่างเช่น ในเดือนมกราคม พ.ศ. 2567 เธอได้ลงพื้นที่จังหวัดระนองเพื่อสำรวจความพร้อมของสถานที่จัดประชุมคณะรัฐมนตรีอย่างเป็นทางการนอกสถานที่
อย่างไรก็ตาม ข้อมูลส่วนตัวเพิ่มเติม เช่น วันเกิดหรือประวัติการศึกษา ของสาวิตรี ชำนาญกิจ ยังไม่ได้รับการเปิดเผยต่อสาธารณะในแหล่งข้อมูลที่เข้าถึงได้อย่างชัดเจน

**อ้างอิง==
หมวดหมู่:ภาพยนตร์แอนิเมชันที่มีฉากในกรุงเทพมหานคร

หมวดหมู่:ภาพยนตร์แอนิเมชันที่มีฉากในประเทศไทย
หมวดหมู่:ภาพยนตร์แอนิเมชันแบ่งตามเมืองของฉากการถ่ายทำ
แอนิเมชัน
อารุมะจัง วะ คาโซกุ นิ นาริไต

เป็นซีรีส์มังงะญี่ปุ่นที่เขียนและวาดภาพโดย Nanateru เรื่องนี้ได้รับการตีพิมพ์ทางออนไลน์ผ่านเว็บไซต์ Comic Newtype ของคาโดกาวะโชเต็ง ตั้งแต่เดือนกรกฎาคม พ.ศ. 2564 ถึงเดือนกุมภาพันธ์ พ.ศ. 2567 และรวบรวมเป็นเล่มทังโกบงจำนวน 3 เล่ม มังงะภาคต่อที่วาดโดย Nanateru มีชื่อว่า อารุมะจัง วะ คาโซกุ นิ นาริไต Z ได้เริ่มเผยแพร่บนเว็บไซต์เดียวกันในเดือนกรกฎาคม พ.ศ. 2567 ซีรีส์อนิเมะโทรทัศน์ที่ผลิตโดย Studio Flad มีกำหนดออกอากาศในปี พ.ศ. 2568

**ตัวละคร**
Aruma-chan
Voiced by|มานากะ อิวามิ (PV), ฮิกะ สึกิชิโระ (อนิเมะ)
Kamisato Enji
Voiced by|เรียวตะ ซูซูกิ
Yobane Suzume
Voiced by|M.A.O

**สื่อ**

**มังงะ**
เขียนและวาดภาพโดย Nanateru อารุมะจัง วะ คาโซกุ นิ นาริไต ได้รับการตีพิมพ์บนเว็บไซต์ Comic Newtype ของคาโดกาวะโชเต็ง ตั้งแต่วันที่ 9 กรกฎาคม พ.ศ. 2564 ถึงวันที่ 2 กุมภาพันธ์ พ.ศ. 2567 ตอนต่าง ๆ ได้รับการรวบรวมเป็นเล่มทังโกบง จำนวน 3 เล่ม โดยวางจำหน่ายตั้งแต่วันที่ 10 มีนาคม พ.ศ. 2565 ถึงวันที่ 26 มีนาคม พ.ศ. 2567 
มังงะภาคต่อที่วาดโดย Nanateru ชื่อ อารุมะจัง วะ คาโซกุ นิ นาริไต Z ได้เริ่มเผยแพร่บนเว็บไซต์เดียวกันเมื่อวันที่ 19 กรกฎาคม พ.ศ. 2567

**จำนวนเล่ม**

**อารุมะจัง วะ คาโซกุ นิ นาริไต Z**

**อนิเมะ**
มีการประกาศสร้างซีรีส์อนิเมะทางโทรทัศน์เมื่อวันที่ 17 มกราคม พ.ศ. 2568 โดยซีรีส์ดังกล่าวผลิตโดย Studio Flad และกำกับโดย Yasuhiro Minami เขียนบทโดย Yukie Sugawara และออกแบบตัวละคร Mika Yamamoto โดยมีกำหนดออกอากาศในปี พ.ศ. 2568

**อื่น ๆ**
เนื่องในโอกาสเปิดตัวเล่มแรก ได้มีการอัปโหลดวิดีโอโปรโมตบนช่องยูทูบ ของ Kadokawa Anime เมื่อวันที่ 10 มีนาคม พ.ศ. 2565 วิดีโอดังกล่าวนำเสนอการพากย์เสียงของ มานากะ อิวามิ ในฐานะตัวละครหลัก

**ผลตอบรับ**
มังงะเรื่องนี้ได้รับการเสนอชื่อเข้าชิงรางวัล Next Manga Awards ครั้งที่ 7 ในปี พ.ศ. 2564 ในประเภทเว็บ

**อ้างอิง**

**แหล่งข้อมูลอื่น**
 ja- ja
*เว็บไซต์ทางการของอนิเมะ ja
*34351
*อารุมะจัง วะ คาโซกุ นิ นาริไต Z
หมวดหมู่:เว็บคอมิกญี่ปุ่น
หมวดหมู่:เว็บคอมิกที่ได้รับการตีพิมพ์
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:การ์ตูนญี่ปุ่นแนวเซเน็ง
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:ซีรีส์อนิเมะที่สร้างจากมังงะ
หมวดหมู่:ภาพยนตร์แอนิเมชันที่มีฉากในเกียวโต

หมวดหมู่:ภาพยนตร์แอนิเมชันที่มีฉากในประเทศญี่ปุ่นแบ่งตามเมือง
แอนิเมชัน
หมวดหมู่:ภาพยนตร์แอนิเมชันที่มีฉากในฮาโกดาเตะ

หมวดหมู่:ภาพยนตร์แอนิเมชันที่มีฉากในประเทศญี่ปุ่นแบ่งตามเมือง
หมวดหมู่:ภาพยนตร์แอนิเมชันที่มีฉากในจังหวัดฮกไกโด
แอนิเมชัน
หมวดหมู่:ภาพยนตร์แอนิเมชันที่มีฉากในโอซากะ

หมวดหมู่:ภาพยนตร์แอนิเมชันที่มีฉากในประเทศญี่ปุ่นแบ่งตามเมือง
แอนิเมชัน
หมวดหมู่:ภาพยนตร์ที่มีฉากในนาโงยะ

หมวดหมู่:ภาพยนตร์ที่มีฉากในประเทศญี่ปุ่นแบ่งตามเมือง
หมวดหมู่:ภาพยนตร์ที่มีฉากในจังหวัดไอจิ
หมวดหมู่:นาโงยะ
หมวดหมู่:ภาพยนตร์แอนิเมชันที่มีฉากในนาโงยะ

หมวดหมู่:ภาพยนตร์แอนิเมชันที่มีฉากในประเทศญี่ปุ่นแบ่งตามเมือง
หมวดหมู่:ภาพยนตร์ที่มีฉากในจังหวัดไอจิ
แอนิเมชัน
หมวดหมู่:ภาพยนตร์ที่มีฉากในโยโกฮามะ

หมวดหมู่:ภาพยนตร์ที่มีฉากในประเทศญี่ปุ่นแบ่งตามเมือง
หมวดหมู่:ภาพยนตร์ที่มีฉากในจังหวัดคานางาวะ
หมวดหมู่:โยโกฮามะ
หมวดหมู่:ภาพยนตร์แอนิเมชันที่มีฉากในโยโกฮามะ

หมวดหมู่:ภาพยนตร์แอนิเมชันที่มีฉากในประเทศญี่ปุ่นแบ่งตามเมือง
หมวดหมู่:ภาพยนตร์แอนิเมชันที่มีฉากในจังหวัดคานางาวะ
แอนิเมชัน
หมวดหมู่:ภาพยนตร์ที่มีฉากในโยโกซูกะ

หมวดหมู่:ภาพยนตร์ที่มีฉากในประเทศญี่ปุ่นแบ่งตามเมือง
หมวดหมู่:ภาพยนตร์ที่มีฉากในจังหวัดคานางาวะ
หมวดหมู่:โยโกซูกะ
หมวดหมู่:ภาพยนตร์แอนิเมชันที่มีฉากในโยโกซูกะ

หมวดหมู่:ภาพยนตร์แอนิเมชันที่มีฉากในประเทศญี่ปุ่นแบ่งตามเมือง
หมวดหมู่:ภาพยนตร์แอนิเมชันที่มีฉากในจังหวัดคานางาวะ
แอนิเมชัน
เจ้าหญิงมัคซีมีลีอานา โยเซฟาแห่งบาวาเรีย

เจ้าหญิงมัคซีมีลีอานา โยเซฟาแห่งบาวาเรีย (พระนามเต็ม: มัคซีมีลีอานา โยเซฟา คาโรลีน; 21 กรกฎาคม พ.ศ. 2353 – 4 กุมภาพันธ์ พ.ศ. 2364) ทรงเป็นเจ้าฟ้าหญิงแห่งบาวาเรีย และทรงเป็นพระมาตุจฉา (น้าหญิงพระองค์เล็ก) ในจักรพรรดิฟรันทซ์ โยเซ็ฟที่ 1 แห่งออสเตรีย , จักรพรรดิมัคซีมีลีอานที่ 1 แห่งเม็กซิโก และ พระเจ้าเกออร์คแห่งซัคเซิน

**พระประวัติ**
พระองค์ประสูติ เมื่อปี พ.ศ. 2353 เป็นพระราชธิดาพระองค์สุดท้องใน พระเจ้ามัคซีมีลีอานที่ 1 โยเซ็ฟ แห่งบาวาเรีย กับพระนางคาโรลีเนอแห่งบาเดิน พระองค์สิ้นพระชนม์เมื่อวันที่ 4 กุมภาพันธ์ พ.ศ. 2364 จากพระอาการไข้รากสาดน้อย สิริพระชันษา 10 ปี การสิ้ยพระชนม์ของพระองค์ ยังความเสียพระราขหฤทัยอย่างมากแก่พระราชมารดา 

**อ้างอิง**
Hans Rall; Marga Rall (1994), Die Wittelsbacher. Von Otto I. bis Elisabeth I (in German), Wien: Tosa
*Hans Rall (1979), Wittelsbacher Lebensbilder von Kaiser Ludwig bis zur Gegenwart. Führer durch die Münchner Fürstengrüfte mit Verzeichnis aller Wittelsbacher Grablegen und Grabstätten (in German), München
*Dorothea Minkels (2007), Elisabeth von Preussen. Königin in der Zeit des AusMÄRZens (in German), Norderstedt: Books on Demand GmbH, ISBN 978-3-8370-1250-7
2364
หมวดหมู่:เจ้าหญิงบาวาเรีย
หมวดหมู่:ราชวงศ์เยอรมัน
หมวดหมู่:พระราชธิดาในพระมหากษัตริย์
หมวดหมู่:ราชวงศ์วิทเทิลส์บัค
หมวดหมู่:บุคคลจากมิวนิก
หมวดหมู่:เสียชีวิตจากโรคติดเชื้อ
หมวดหมู่:เสียชีวิตจากไข้รากสาดน้อย
แลคตาซอย

แลคตาซอย (Lactasoy) เป็นตราสินค้านมถั่วเหลืองของไทย ก่อตั้งเมื่อปี พ.ศ. 2493 สำนักงานใหญ่ตั้งอยู่ที่ถนนสุขุมวิท กรุงเทพมหานคร ประเทศไทย

**ประวัติศาสตร์**
แลคตาซอยมีรากฐานจากเมื่อวันที่ 15 พฤษภาคม พ.ศ. 2493 วิริยะ จิรพัฒนกุล ได้ก่อตั้ง ห้างหุ้นส่วนจำกัด เกี่ยงฮั้ว ขึ้น เพื่อผลิตน้ำอัดลมรสส้มและกลิ่นสละ ตรา "แฮปปี้" และ "ดับเบิ้ลแฮปปี้" ในช่วงสงครามโลกครั้งที่สอง โดยเครื่องดื่มเหล่านี้จำหน่ายให้แก่ทหารญี่ปุ่น และวางจำหน่ายที่ตลาดเยาวราช ถนนเยาวราช เป็นหลัก
จากนั้น หจก.เกี่ยงฮั้ว ได้รับสิทธิ์ในการผลิตน้ำอัดลมต่างประเทศ ตรา "คิกคาปู้" จากประเทศแคนาดา, ตรา "คิงคิส" และตรา "คอสโค" จากสหรัฐอเมริกา จนเป็นที่รู้จักมากขึ้น โดยได้จดทะเบียนจัดตั้ง บริษัท คิกคาปู้ (ประเทศไทย) จำกัด ขึ้นเมื่อวันที่ 21 มิถุนายน พ.ศ. 2514 เพื่อผลิตน้ำอัดลมข้างต้นทั้งหมด
ต่อมาในปี พ.ศ. 2524 บจก.คิกคาปู้ (ประเทศไทย) ได้เปิดตัวสินค้านมถั่วเหลืองเป็นครั้งแรกอย่างเป็นทางการ โดยใช้ชื่อตราสินค้าว่า แลคตาซอย โดยใช้เทคโนโลยีการฆ่าเชื้อด้วยอุณหภูมิสูงพิเศษ หรือ ยูเอชที และเป็นผู้ผลิตรายแรกในประเทศไทยที่ใช้เทคโนโลยีบรรจุผลิตภัณฑ์ในกล่องกระดาษ โดยได้รับความนิยมในหลากหลายประเทศนอกเหนือจากประเทศไทย เช่น ประเทศพม่า ประเทศลาว ประเทศกัมพูชา จีนแผ่นดินใหญ่ ฮ่องกง และประเทศอื่น ๆ
ในปี พ.ศ. 2534 โรงงานผลิตแลคตาซอยได้ย้ายมาตั้งอยู่ที่จังหวัดปราจีนบุรี ต่อมาเมื่อวันที่ 18 มิถุนายน พ.ศ. 2536 บจก.คิกคาปู้ (ประเทศไทย) ได้เปลี่ยนชื่อเป็น บริษัท แลคตาซอย จำกัด และยุติการผลิตน้ำอัดลมในปี พ.ศ. 2539 เพื่อเปลี่ยนมาผลิตนมถั่วเหลืองเต็มรูปแบบ

**ระเบียงภาพ**

**อ้างอิง**

**แหล่งข้อมูลอื่น**
 Lactasoy- Lactasoy- Lactasoy- title=Lactasoy- Lactasoy
หมวดหมู่:บริษัทไทยที่ก่อตั้งในปี พ.ศ. 2493
หมวดหมู่:บริษัทที่ตั้งอยู่ในกรุงเทพมหานคร
หมวดหมู่:น้ำเต้าหู้
หมวดหมู่:ตราสินค้าผลิตภัณฑ์เครื่องดื่ม
หมวดหมู่:ตราสินค้าไทย
ไทเลอร์ เฟรดริกสัน

ไทเลอร์ เอ็ดวิน โซลิบัคเก เฟรดริกสัน (Tyler Edwin Solibakke Fredricson, เกิด 23 กุมภาพันธ์ ค.ศ. 2005) เป็นนักฟุตบอลอาชีพชาวอังกฤษที่เล่นให้กับแมนเชสเตอร์ยูไนเต็ดในพรีเมียร์ลีกในตำแหน่งเซ็นเตอร์แบ็ก

**อาชีพ**
เขาเติบโตในย่านเซาท์แมนเชสเตอร์ เขาเล่นในตำแหน่งเซ็นเตอร์แบ็กและมีบทบาทสำคัญในทีมแมนเชสเตอร์ยูไนเต็ดที่คว้าแชมป์เอฟเอยูธคัพ ในปี ค.ศ. 2022 ถึงแม้ว่าเขาจะพลาดการลงเล่นในรอบชิงชนะเลิศเนื่องจากอาการบาดเจ็บและถูกแทนที่โดยหลุยส์ แจ็คสัน เขาเซ็นสัญญาอาชีพฉบับแรกกับสโมสรในเดือนพฤษภาคม ค.ศ. 2022 เขาได้รับการผลักดันให้ขึ้นไปเล่นกับทีมแมนเชสเตอร์ยูไนเต็ด รุ่นอายุไม่เกิน 21 ปี ในฤดูกาลถัดมา และยังได้ฝึกซ้อมกับทีมชุดใหญ่เป็นบางครั้งด้วย เอริก เติน ฮัค ผู้จัดการทีมในขณะนั้น ได้ใส่ชื่อเขาบนม้านั่งสำรองในเกมที่ยูไนเต็ดพบกับเรอัลโซซิเอดัด ในศึกยูฟ่ายูโรปาลีกในเดือนกันยายน ค.ศ. 2022 อย่างไรก็ตาม เขาพลาดการลงสนามหลายเดือนเนื่องจากอาการบาดเจ็บไม่นานหลังจากนั้น และไม่ได้กลับมาลงสนามจนถึงเดือนเมษายน ค.ศ. 2024
เขาถูกดึงขึ้นมาฝึกซ้อมกับทีมชุดใหญ่อีกครั้งในเดือนมกราคม ค.ศ. 2025 เขาเดินทางร่วมกับทีมชุดใหญ่ของแมนเชสเตอร์ยูไนเต็ดสำหรับเกมพรีเมียร์ลีกที่พบกับทอตนัมฮอตสเปอร์เมื่อวันที่ 16 กุมภาพันธ์ ค.ศ. 2025 และมีชื่อเป็นตัวสำรองในวันแข่งขัน ในวันอาทิตย์ที่ 20 เมษายน ค.ศ. 2025 ไทเลอร์ได้ลงสนามเป็นตัวจริงในเกมพรีเมียร์ลีกนัดแรกให้กับแมนเชสเตอร์ยูไนเต็ด ในบ้านที่พบกับวุลเวอร์แฮมป์ตันวอนเดอเรอส์ โดยเล่นในตำแหน่งเซ็นเตอร์แบ็ก

**อ้างอิง**
หมวดหมู่:บุคคลที่เกิดในปี พ.ศ. 2548
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชายชาวอังกฤษ
หมวดหมู่:กองหลังฟุตบอลชาย
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:นักกีฬาชายชาวอังกฤษในศตวรรษที่ 21
หมวดหมู่:นักฟุตบอลจากแมนเชสเตอร์
หมวดหมู่:ผู้เล่นในพรีเมียร์ลีก
ข้าวเหนียวมูน

ข้าวเหนียวมูนกับมะม่วงสุก
ข้าวเหนียวมูน คือส่วนประกอบของขนมไทยหลายชนิด โดยกินได้ดีกับผลไม้หรือแม้แต่ของคาวอย่าง ข้าวเหนียวสังขยา ข้าวเหนียวมะม่วง ข้าวเหนียวหน้ากุ้ง ข้าวเหนียวหน้าปลาแห้ง ข้าวเหนียวทุเรียน ข้าวเหนียวขนุน ข้าวต้มมัด ข้าวเหนียวปิ้ง ข้าวเหนียวถั่วดำ หรือนำมาไว้ราดหน้าไอศกรีม ฯลฯ ส่วนประกอบของข้าวเหนียวมูนในปัจจุบันมักทำมาจาก ข้าวเหนียวเขี้ยวงู น้ำกะทิ น้ำตาลทราย และเกลือ เหตุที่มักเลือกใช้ข้าวเหนียวเขี้ยวงู เนื่องจากมีเม็ดเล็กเรียวยาว เวลาเอามานึ่งจนสุกจะเกาะตัวเหนียว ไม่เละ มีความนุ่มนาน
ข้าวเหนียวมูนถือเป็นอาหารมงคล ที่ใช้ในงานเทศกาล ประเพณีและพิธีกรรมต่าง ๆ เช่น งานมงคลสมรส การทำบุญขึ้นบ้านใหม่ การทำบุญสลากภัต 
ข้าวเหนียวมูนไม่ปรากฏว่ามีในสมัยใด แต่สันนิษฐานว่าน่าจะมีการมูนข้าวเหนียวเพื่อกินกับสังขยาในสมัยสมเด็จพระนารายณ์มหาราชที่รับนำขนมไข่มาจากตอร์ตาเดอนาตา (Torta de nata) ข้าวเหนียวมูนปรากฏอยู่ใน กาพย์เห่เรือชมเครื่องคาวหวาน ซึ่งเป็นพระราชนิพนธ์ในพระบาทสมเด็จพระพุทธเลิศหล้านภาลัย ความว่า "ข้าวเหนียวใส่สีโศกแสดง เป็นนัยไม่เคลือบแคลง แจ้งว่าเจ้าเศร้าโศกเหลือ" โดยคำว่าสีโศกคือ สีเขียวเข้มจากใบเตยคั้น

**อ้างอิง**
หมวดหมู่:ขนมไทย
หมวดหมู่:อาหารจากข้าวเหนียว
ราชวงศ์อัสคาเนีย

ราชวงศ์อัสคาเนีย (Askanier) เป็นราชวงศ์ผู้ปกครองชาวเยอรมันและยังรู้จักกันในอีกชื่อว่า ราชวงศ์อันฮัลท์ (House of Anhalt) ตามชื่อดินแดนที่ครอบครองยาวนานที่สุด คือ ราชรัฐอันฮัลท์
ราชวงศ์นี้ตั้งชื่อตามปราสาทอัสคาเนีย (Schloss Askanien) ปราสาทนี้ตั้งอยู่ใกล้และตามชื่อตามเมืองกับเมืองอัชเชอร์สเลเบิน ปราสาทแห่งนี้เคยเป็นที่มั่นของเคานต์แห่งอัสคาเนียซึ่งต่อมาถูกควบรวมเข้าไปในบรรดาศักด์ของเจ้าชายแห่งอันฮัลท์

**ประวัติศาสตร์**
สมาชิกคนแรกของราชวงศ์ที่มีหลักฐานปรากฏ คือ เอซิโก เคานต์แห่งบัลเลินชเตดต์ ซึ่งปรากฏชื่อในเอกสารเมื่อ ค.ศ. 1036 นักพงศาวลีวิทยาสันนิษฐานว่าเอซิโกอาจเป็นหลานของโอโดที่ 1 มาร์คกราฟแห่งซัคเซินตะวันออก (ครองราชย์ ค.ศ. 965–993) ทางฝั่งมารดา หลังจากสมัยของโอโด ราชวงศ์อัสคาเนียได้รับมรดกจำนวนมากในแคว้นชายแดนตะวันออกของซัคเซินตะวันออก
หลานชายของเอซิโก คือ อ็อทโท เคานต์แห่งบัลเลินชเตดท์ ถึงแก่กรรมใน ค.ศ. 1123 โดยเขาได้แต่งงานกับไอลีคาแห่งซัคเซินพระธิดาในมัคนุส ดยุกแห่งซัคเซินทำให้ราชวงศ์อัสคาเนียได้เป็นทายาทในมรดกครึ่งหนึ่งของราชวงศ์บิลลุงซึ่งเคยมีตำแหน่งเป็นดยุกแห่งซัคเซิน
อัลแบร์ทหมีพระโอรสในอ็อตโต พระองค์ทรงใช้มรดกจากพระมารดาขอพระองค์เป็นฐานในการขึ้นเป็นดยุกแห่งซัคเซินที่มาจากราชวงศ์อัสคาเนียพระองค์แรกใน ค.ศ.  1139 แม้ต่อมาจะเสียตำแหน่งให้กับราชวงศ์คู่แข่งคือ ราชวงศ์เวล์ฟ
ใน ค.ศ. 1157 อัลแบร์ทได้รับแคว้นชายแดนบรันเดินบวร์คจากพรึบิสลาฟ (Pribislav) หัวหน้าชนเผ่าเวนด์คนสุดท้าย ซึ่งเป็นพ่ออุปถัมภ์พระโอรสในอัลแบร์ท พระองค์จึงกลายเป็นมาร์คกราฟคนแรกจากราชวงศ์อัสคาเนีย และได้ริเริ่มการเผยแผ่ศาสนาคริสต์และวัฒนธรรมเยอรมันในพื้นที่ชายแดนนี้ ซึ่งเรียกว่า "อาณาจักรชายแดน" (Mark Brandenburg; แคว้นชายแดนบรันเดินบวร์ค) คือ เขตชายแดนระหว่างเยอรมันกับสลาฟ
ใน ค.ศ. 1237 และ 1244 เมืองสองเมืองคือเคิลน์และเบอร์ลินถูกก่อตั้งในยุคของอ็อทโทที่ 3 มาร์คกราฟแห่งบรันเดินบวร์คและโยฮันที่ 1 มาร์คกราฟแห่งบรันเดินบวร์ค พระราชนัดดาในอัลแบร์ทหมี ต่อมาใน ค.ศ. 1710 เมืองทั้งสองได้รวมเป็นเมืองเดียวกันคือ “เบอร์ลิน” ซึ่งเครื่องหมายของราชวงศ์อัสคาเนียอย่างนกอินทรีแดงได้กลายเป็นสัญลักษณ์ของบรันเดินบวร์คและหมีได้กลายมาเป็นตราประจำเมืองเบอร์ลิน เมื่อ ค.ศ. 1320 สายราชวงศ์ในบรันเดินบวร์คสิ้นสุดลง
ภายหลังจักรพรรดิฟรีดริช บาร์บาร็อสซาทรงปลดไฮน์ริชสิงห์ ดยุกแห่งซัคเซินจากราชวงศ์เวลฟ์ในป ค.ศ. 1180 ราชวงศ์อัสคาเนียก็ได้กลับมาครองซัคเซิน ซึ่งถูกจักรพรรดิลดดินแดนลงเหลือเพียงครึ่งตะวันออก อย่างไรก็ตาม แม้แต่ในซัคเซินตะวันออกเอง ราชวงศ์อัสคาเนียก็สามารถควบคุมได้เพียงในพื้นที่จำกัดเท่านั้นโดยส่วนใหญ่อยู่ใกล้แม่น้ำเอ็ลเบอ
เมื่อ ค.ศ. 1212 เคาน์ตีอันฮัลท์แยกตัวออกจากดัชชีซัคเซินและราว ค.ศ. 1296 ดัชชีซัคเซินที่เหลือแยกเป็นสองรัฐย่อยคือซัคเซิน-เลาเอินบวร์คและซัคเซิน-วิทเทินแบร์ค ซึ่งราชวงศ์อัสคาเนียทั้งสองสายก็สิ้นสุดลงใน ค.ศ. 1689 และ 1422 ตามลำดับ แต่ในอันฮัลท์และรัฐย่อยอื่น ๆ ราชวงศืนี้ยังคงปกครองต่อไปจนกระทั่งการล้มล้างระบอบกษัตริย์ใน ค.ศ. 1918
พระนางเยกาเจรีนามหาราชินี จักรพรรดินีแห่งรัสเซีย ครองราชย์ ค.ศ. 1762–1796 ทรงเป็นสมาชิกราชวงศ์อัสคาเนียเช่นกันโดยพระนางเป็นพระราชธิดาของคริสทีเออ เอากุสท์ เจ้าชายแห่งอันฮัลท์-แซบสท์

**ดูเพิ่ม**
 ราชรัฐอันฮัลท์- ดัชชีอันฮัลท์- อันฮัลท์-แบร์นบวร์ค- อันฮัลท์-เดสเซา- อันฮัลท์-เคอเทิน

**อ้างอิง**
หมวดหมู่:ราชวงศ์อัสคาเนีย
หมวดหมู่:ราชวงศ์เยอรมัน
หมวดหมู่:ราชาธิปไตยในอดีต
ขนมสอดไส้

ขนมสอดไส้
ขนมสอดไส้ หรือ ขนมใส่ไส้ เป็นขนมไทยโบราณชนิดหนึ่ง ที่ชื่อนี้เพราะได้ห่อใส่ไส้ด้วยใบตองแล้วมีเตี่ยวคาด (เตี่ยวก็คือทางมะพร้าว) ห่อเป็นทรงสูง ไส้มีรสชาติเค็มมันด้วยหน้ากะทิ สำหรับตัวแป้งที่หุ้มใช้ทั้งแป้งข้าวเหนียวขาวและแป้งข้าวเหนียวดำ และยังมีอีกชื่อว่า ขนมสามไฟ คือการทำให้สุก 3 ครั้ง ไฟที่ 1 เป็นการกวนไส้ ไฟที่ 2 คือการนำกะทิมากวน และไฟที่ 3 คือการนำทั้งสองมาห่อใส่ในใบตอง แล้วจึงนำไปนึ่ง 
ขนมสอดไส้มักนิยมใช้เป็นขนมในพิธีขันหมากในสมัยโบราณ โดยเฉพาะพิธีงานหมั้นที่มีการแห่ขันหมากเพื่อไปสู่ขอเจ้าสาว จะจัดอยู่ในขันหมากโท  ร่วมกับขนมอื่น ๆ อีก 8 ชนิด ซึ่งถือเป็นการแสดงถึงความอุดมสมบูรณ์และเป็นสิริมงคลแก่คู่บ่าวสาว และเนื่องจากขนมต้องทำเป็นคู่ จึงมีความหมายถึงชีวิตคู่ที่คนสองคนต้องอยู่เคียงข้างกัน 

**อ้างอิง**
หมวดหมู่:ขนมไทย
แฮร์รี อามาส

แฮร์รี จอห์น ฮามาส (Harry John Amass, เกิด 16 มีนาคม ค.ศ. 2007) เป็นนักฟุตบอลอาชีพชาวอังกฤษที่เล่นในตำแหน่งแบ็กซ้ายให้กับแมนเชสเตอร์ยูไนเต็ด เขาเป็นนักฟุตบอลเยาวชนทีมชาติอังกฤษ

**ระดับสโมสร**
เขาเข้าร่วมทีมวอตฟอร์ดตั้งแต่อายุเก้าขวบ อามาสมีชื่อในทีมชุดใหญ่ครั้งแรกในเดือนมกราคม ค.ศ. 2023 ขณะอายุได้ 15 ปี โดยมีชื่อบนม้านั่งสำรองในเกมเอฟเอคัพรอบสาม ที่พบกับเรดิง ซึ่งเป็นทีมร่วมลีกแชมเปียนชิป
ในเดือนมีนาคม ค.ศ. 2023 หนังสือพิมพ์อีฟนิ่งสแตนดาร์ดของอังกฤษ รายงานว่าแมนเชสเตอร์ยูไนเต็ดใกล้จะบรรลุข้อตกลงกับอามาสแล้ว โดยแซงหน้าคู่แข่งอย่างเชลซีในการเซ็นสัญญากับผู้เล่นรายนี้ วอตฟอร์ดเสนอสัญญาใหม่ให้กับอามาสในเดือนถัดมา แต่ในเดือนมิถุนายนของปีเดียวกัน มีรายงานว่าเขาได้ตกลงสัญญาสี่ปีกับแมนเชสเตอร์ยูไนเต็ด โดยสโมสรต้องตกลงค่าชดเชยสำหรับการย้ายทีมครั้งนี้ การย้ายครั้งนี้ได้รับการยืนยันจากแมนเชสเตอร์ยูไนเต็ดในเดือนสิงหาคม ค.ศ. 2023
อามาสถูกเรียกตัวขึ้นไปฝึกซ้อมกับทีมชุดใหญ่ของแมนเชสเตอร์ยูไนเต็ดเป็นครั้งแรกในเดือนกุมภาพันธ์ ค.ศ. 2024 ในวันที่ 7 เมษายนปีนั้น เขามีชื่อในม้านั่งสำรองให้กับแมนฯ ยูไนเต็ดเป็นครั้งแรกในเกมที่พบกับลิเวอร์พูล แม้จะไม่ได้ลงสนามก็ตาม
ในวันที่ 16 มีนาคม ค.ศ. 2025 ซึ่งเป็นวันเกิดอายุครบ 18 ปีของเขา เขามีชื่อร่วมทีมชุดใหญ่ที่พบกับเลสเตอร์ซิตีในพรีเมียร์ลีกที่คิงเพาเวอร์สเตเดียม และถูกส่งตัวลงสนามในนาทีที่ 69 เป็นการประเดิมสนามให้กับทีมชุดใหญ่ของแมนเชสเตอร์ยูไนเต็ด
เมื่อวันที่ 13 เมษายน ค.ศ. 2025 อามาสได้ลงเล่นเป็นตัวจริงนัดแรกให้กับแมนเชสเตอร์ยูไนเต็ดในเกมที่พบกับนิวคาสเซิลยูไนเต็ดในพรีเมียร์ลีก

**อ้างอิง**
หมวดหมู่:บุคคลที่เกิดในปี พ.ศ. 2550
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากลอนดอน
หมวดหมู่:นักฟุตบอลชายชาวอังกฤษ
หมวดหมู่:นักฟุตบอลเยาวชนชายทีมชาติอังกฤษ
หมวดหมู่:ฟุลแบ็กฟุตบอลชาย
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:นักกีฬาชายชาวอังกฤษในศตวรรษที่ 21
หมวดหมู่:ผู้เล่นในพรีเมียร์ลีก
เมย์เฮม (อัลบั้ม)

เมย์เฮม (Mayhem) เป็นสตูดิโออัลบั้มของนักร้องและนักแต่งเพลงชาวอเมริกัน เลดีกากา วางจำหน่ายเมื่อวันที่ 7 มีนาคม ค.ศ. 2025 ผ่านสตรีมไลน์และอินเตอร์สโคปเรเคิดส์ ในระหว่างการสร้างอัลบั้ม กากาได้ร่วมงานกับผู้ผลิตหลายคน เช่น แอนดรูว์ วัตต์, เซอร์คัต และเกซาฟเฟิลสไตน์ ส่งผลให้อัลบั้มนี้มี "แนวเพลงที่สับสนวุ่นวาย" ส่วนใหญ่เป็นแนวซินท์ป็อป มีอิทธิพลจากอินดัสเทรียลแดนซ์ และองค์ประกอบของอิเล็กโทร ดิสโก ฟังก์ อินดัสเทรียลป็อป ร็อก และป็อปร็อก โดยเนื้อหาของอัลบั้มเกี่ยวกับความรัก ความโกลาหล ชื่อเสียง ตัวตน และความปรารถนา มีการใช้คำอุปมาอุปไมยของการเปลี่ยนรูป ความเป็นคู่ตรงข้าม และความมากเกินไป อัลบั้มนี้บันทึกที่สตูดิโอของริก รูบิน ที่แชงกรีลา ในแมลิบู รัฐแคลิฟอร์เนีย
เมย์เฮมออกซิงเกิล 2 เพลงก่อนวางจำหน่าย โดยซิงเกิลนำอย่าง "Disease" ออกจำหน่ายเมื่อวันที่ 25 ตุลาคม ค.ศ. 2024 และ "Abracadabra" ตามมาเป็นซิงเกิลที่สองเมื่อวันที่ 3 กุมภาพันธ์ ค.ศ. 2025 โดยขึ้นถึงอันดับที่ 5 บนบิลบอร์ดโกลบอล 200 และอันดับที่ 13 บนบิลบอร์ดฮอต 100 ของสหรัฐ นอกจากนี้ ยังรวมถึงซิงเกิล "Die with a Smile" ที่ได้รับรางวัลแกรมมี ซึ่งเป็นซิงเกิลที่ร้องคู่กับบรูโน มาส์ โดยอัลบั้มเมย์เฮมสามารถขึ้นสู่อันดับหนึ่งของชาร์ตอัลบั้มในกว่า 20 ประเทศ และติด 10 อันดับสูงสุดในเดนมาร์ก ฝรั่งเศส ไอซ์แลนด์ ลิทัวเนีย เนเธอร์แลนด์ และสวีเดน อัลบั้มนี้ทำยอดขายสัปดาห์แรกสูงสุดในปีสำหรับอัลบั้มหญิงในประเทศที่ติดอันดับสุดท้ายในปี 2025
อัลบั้มเมย์เฮมได้รับคำชื่นชมจากนักวิจารณ์ โดยนักวิจารณ์มองว่าอัลบั้มนี้ถือเป็นการกลับมาสู่รากเหง้าเพลงป็อปของกากาอีกครั้ง โดยเฉพาะอัลบั้มเดอะเฟม (2008) นักวิจารณ์ได้เน้นย้ำถึงการผลิต ความหลากหลายในสไตล์ ความเป็นอันหนึ่งอันเดียวกันของอัลบั้ม และแรงบันดาลใจในรูปแบบที่โดดเด่นจากศิลปินอย่างเดวิด โบอี, มาดอนนา, ไมเคิล แจ็กสัน, พรินซ์, เรดิโอเฮด, ไนน์อินช์เนลส์ และซูซีแอนด์เดอะแบนชีส์ อัลบั้มนี้กลายเป็นอัลบั้มที่ได้รับคะแนนสูงสุดของเธอในเมทาคริติก กากาได้ประชาสัมพันธ์อัลบั้มนี้ในปี 2025 ด้วยทัวร์คอนเสิร์ตโหมโรง รวมถึงการแสดงในฐานะศิลปินนำที่โคเชลลา ตามด้วยคอนเสิร์ตทัวร์เต็มรูปแบบครั้งที่แปดของเธอที่มีชื่อว่าเมย์เฮมบอล ซึ่งเบื้องต้นกำหนดทัวร์ในเดือนกรกฎาคมถึงธันวาคม 2025

**รายชื่อเพลง**
เพลงทั้งหมดผลิตโดยเลดีกากา, แอนดรูว์ วัตต์ และเซอร์คัต ยกเว้นที่ระบุไว้
หมายเหตุ- "Abracadabra" มีบทประพันธ์เพลงท่อนหนึ่งของเพลง "Spellbound" (2524) ซึ่งประพันธ์โดยซูซาน บัลเลียน, ปีเตอร์ เอ็ดเวิร์ด คลาร์ก, จอห์น แม็คจีออช และสตีเวน เซเวริน ขับร้องโดย ซูซีแแอนด์เดอะแบนชี

**ชาร์ต**

**ชาร์ตรายเดือน**

**ชาร์ตรายเดือน**

**การรับรอง**

**อ้างอิง**
หมวดหมู่:อัลบั้มเพลงในปี พ.ศ. 2568
หมวดหมู่:อัลบั้มเพลงที่ผลิตโดยเลดีกากา
หมวดหมู่:อัลบั้มเพลงของค่ายอินเตอร์สโคปเรเคิดส์
หมวดหมู่:อัลบั้มเพลงของเลดีกากา
Estola ignobilis

Estola ignobilis เป็นชนิดของด้วงในวงศ์ Cerambycidae ที่ได้รับการบรรยายโดย Bates ใน ค.ศ. 1872 ถือเป็นแมลงที่เป็นที่รู้จักจากปานามา, เม็กซิโก, ปวยร์โตรีโก และเวเนซุเอลา

**อ้างอิง==
Estola insularis

Estola insularis เป็นชนิดของด้วงในวงศ์ Cerambycidae ที่ได้รับการบรรยายโดย Blair ใน ค.ศ. 1933

**ชนิดย่อย**
 Estola insularis cribrata Blair, 1933- Estola insularis duncani Van Dyke, 1953- Estola insularis insularis Blair, 1933- Estola insularis subnigrescens Breuning, 1974

**อ้างอิง==
ฉบับร่าง:ปฏิทินเกาหลี

วันหยุดประจำชาติของประชาชนเกาหลีเหนือ
ตลอดหลายปีที่ผ่านมา มีการใช้ระบบปฏิทินต่างๆ ในเกาหลี  ปฏิทินหลายฉบับนำมาจากระบบปฏิทินจันทรคติปฏิทินจีน โดยมีการปรับเปลี่ยนเป็นครั้งคราว  สร้างขึ้นเพื่อรองรับที่ตั้งทางภูมิศาสตร์และรูปแบบตามฤดูกาลของเกาหลี
ปฏิทินสุริยคติเกรกอเรียนถูกนำมาใช้ในปี พ.ศ. 2439 โดยพระเจ้าโกจง  ปัจจุบันชาวเกาหลีส่วนใหญ่ใช้ปฏิทินสุริยคติเกรกอเรียน อย่างไรก็ตาม วันหยุดตามประเพณีและ การคำนวณอายุ สำหรับคนรุ่นเก่ายังคงยึดตาม ปฏิทินสุริยคติจันทรคติ แบบดั้งเดิม

**ประวัติศาสตร์**
ในช่วงต้นราชวงศ์โครยอ ปฏิทินเซฺวียนหมิง (선명력; 宣明曆) ที่ทำขึ้นในสมัยราชวงศ์ถังได้ถูกนำมาใช้จนถึงปี ค.ศ. 1281 ในขณะที่ราชวงศ์ถังแก้ไขปฏิทินเซวียนหมิงหลายครั้ง เกาหลียืนกรานที่จะใช้ฉบับที่ไม่มีการแก้ไขจนกระทั่งพระเจ้ามุนจงขึ้นครองราชย์ ได้มีปฏิทินหลายฉบับ เช่น Sipchŏng (십정력; 十精曆), Ch'iryo (칠요력; 七曜曆), Kyŏnhaeng (견행력; 見行曆), Tun'gap (둔갑력; 遁甲曆) และ T'aeil (태일력; 太一曆) ถูกทำขึ้น
ในปี ค.ศ. 1281 (ปีที่ 7 แห่งรัชสมัยของพระเจ้าชุงนยอล) ได้มีการนำปฏิทิน Shòushí (수시력; 授時曆) ที่ทำขึ้นโดยราชวงศ์หยวนมาใช้

**เทศกาล**

**อ่านเพิ่ม**
 ปฏิทินเกาหลี (ภาษาอังกฤษ) Wikipedia EN- ประวัติศาสตร์เกาหลี (ภาษาไทย) Wikipedia TH

**อ้างอิง**
หมวดหมู่:ปฏิทิน
หมวดหมู่:วัฒนธรรมเกาหลี
การทำบุญขึ้นบ้านใหม่

พิธีสืบชะตา ทำบุญขึ้นบ้านใหม่ของคนภาคเหนือ
การทำบุญขึ้นบ้านใหม่ คือ ประเพณีไทยเพื่อเป็นการทำบุญในคราวที่ขึ้นบ้านใหม่หรือย้ายไปอยู่ที่ใหม่หรือการทำบุญเปิดป้ายสำนักงานใหม่ ทำขึ้นเพื่อเป็นสิริมงคลแก่เจ้าภาพ แสดงความเคารพต่อพระรัตนตรัย และยังเป็นการสร้างความสัมพันธ์อันดี เป็นการให้เกียรติกับเหล่าเทวดา เจ้าที่ เจ้าทางที่อาศัยอยู่ ณ สถานที่นั้น เพื่อให้การเริ่มต้นเข้าอยู่อาศัยให้อยู่ร่มเย็นเป็นสุข หรือการเริ่มกิจการประสบแต่ความสุขและความสำเร็จ
ประเพณีนี้มีแต่โบราณ เริ่มตั้งแต่การปลูกบ้านสร้างเรือนไทย โดยในสมัยรัตนโกสินทร์ตอนต้นได้รับแบบแผนมาจากสมัยอยุธยาอีกต่อ คติความเชื่อของคนโบราณ การขึ้นบ้านใหม่ไม่ทำกันในฉับพลันทันที แต่มีกระบวนการยืดยาวกว่า 

**ประวัติ**
พิธีขึ้นบ้านใหม่ ได้พบหลักฐานว่ามีปรากฏในพระไตรปิฎกว่าได้มีการนิมนต์พระพุทธเจ้า และสาวกเข้าร่วมพิธีขึ้นบ้านใหม่ ที่เหล่าศากยะ เมืองกบิลพัสดุ์

**ความเชื่อและพิธี**
ใน สารานุกรมวัฒนธรรมไทย ระบุว่าการทำความสะอาดขัดล้างสิ่งสกปรกในบ้านก็ต้องเลือกล้างตามวันอย่างวันจันทร์ วันพุธ และวันพฤหัสบดี สามวันนี้จะเจริญดี ในขณะเดียวกัน ถ้าไปทำในวันอาทิตย์ วันอังคาร และวันศุกร์ จะเสียทรัพย์ (รวมถึงห้ามทำความสะอาดบ้านสำหรับบ้านเก่าด้วย) ตามตำราไทย ให้ขึ้นบ้านใหม่วันพุธ วันพฤหัสบดี วันศุกร์ จะดีมาก ในหนังสือ ปฏิทิน 125 ปี (พ.ศ. 2509) ระบุว่า "วันเสาร์เป็นวันที่ไม่ควรที่จะขึ้นอยู่บ้านใหม่ และยกเสาเอก หรือเปิดอาคารห้างร้านค้า เพราะทางโหราศาสตร์ถือว่า ดาวเสาร์เป็นดวงดาวที่ท่านจัดไว้ว่าเป็นเทพยดาแห่งความทุกข์ยาก เจ้าแห่งความวิตก จึงไม่ควรที่จะทำการเพื่อหวังสิ่งสุขสวัสดิมงคล เช่นขึ้นบ้านใหม่เป็นต้น"
สำหรับทิศในการขึ้นบ้าน ถ้าขึ้นทิศบูรพา (ตะวันออก) จะเป็นความ ถ้าขึ้นทิศอาคเนย์ (ตะวันออกเฉียงใต้) จะตายเร็ว ถ้าขึ้นทิศทักษิณ (ทิศใต้) จะเสียของ ถ้าขึ้นทิศประจิม (ตะวันตก) จะเจ็บไข้ ถ้าขึ้นทิศหรดี (ตะวันตกเฉียงใต้) ขุนนางท้าวพระยาจะให้ลาภ ถ้าขึ้นทิศพายัพ (ตะวันตกเฉียง เหนือ) จะสุขสบายมีลาภ ถ้าขึ้นทิศอุดร (เหนือ) จะมีบุตรมาก รักกันดี ถ้าขึ้นทิศอีสาน (ตะวันออกเฉียงเหนือ) ข้าวของอุดม 
ในปัจจุบันการขึ้นบ้านใหม่จึงนิยมทำกันแค่ทำบุญและเลี้ยงพระเท่านั้น อาจเป็นถวายภัตตาหารเช้าหรือเพล หากถวายภัตตาหารเพล ก็ควรเริ่มพิธีการเวลาประมาณ 10.30 นาฬิกา นิมนต์พระสงฆ์ 5, 7 หรือ 9 รูป จัดสถานที่สำหรับประกอบพิธี โดยจะประกอบไปด้วย โต๊ะหมู่บูชา พระพุทธรูป เครื่องนมัสการ วงสายสิญจน์จากพระพุทธรูป โยงไปทางมุมห้อง เวียนไปทางขวา วนรอบตัวบ้าน แล้วกลับมาที่พระพุทธรูปอีกครั้ง ก่อนพันรอบบาตรน้ำมนต์ และวางที่เหลือไว้บริเวณประธานสงฆ์ แล้วทำพิธี เมื่อพระสงฆ์อนุโมทนา เจ้าภาพกรวดน้ำและรับพร เจ้าภาพนิมนต์พระสงฆ์รูปหนึ่งไปเจิมและประน้ำพระพุทธมนต์ที่ประตูหรือป้ายและประตู โปรยทรายเสกรอบบ้านใหม่ (หากเป็นบ้านเก่าจะไม่โปรย) ส่วนพระสงฆ์รูปอื่นเจริญชัยมงคลคาถาชยันโต

**ท้องถิ่น**
คนภาคเหนือของไทย มีพิธีสืบชะตานิยมทำเมื่อขึ้นบ้านใหม่ ย้ายที่อยู่ใหม่ ได้รับยศหรือตำแหน่งสูงขึ้น พิธีกรรมแบบล้านนาในการทำบุญบ้านจะเน้นเรื่องฤกษ์เป็นหลัก ภาคอีสานจะทำบุญขี้นบ้านใหม่จะทำติดกันสามปีหลังจากขึ้นบ้านใหม่แล้ว

**อ้างอิง**
หมวดหมู่:ประเพณีไทย
หมวดหมู่:การเคลื่อนย้ายและการย้ายที่ตั้งใหม่
การสังหารหมู่กว่างโจว

การสังหารหมู่กว่างโจวเป็นการสังหารหมู่ชาวเมืองท่าอันรุ่งเรืองที่กว่างโจวใน ค.ศ. 878–879 โดยกองกำลังกบฏของหฺวาง เฉา ข้อมูลอาหรับระบุว่าเหยื่อชาวต่างชาติ รวมถึงชาวยิว ชาวคริสต์ และโซโรอัสเตอร์ มีจำนวนนับหมื่นตามบันทึกชาวจีนที่เคยอาศัยอยู่ก่อนหน้านี้p=69 นักเดินทางสองคนจากรัฐเคาะลีฟะฮ์อับบาซียะฮ์ คือ อะบู ซัยด์ ฮะซัน อัสซีรอฟีเขียนหลังเกิดเหตุการณ์นี้หลายทศวรรษ และอัลมัสอูดีเขียนในคริสต์ศตวรรษที่ 10 ประมาณการว่ามีชาวต่างชาติถูกฆ่าประมาณ 120,000 หรือ 200,000 คนตามลำดับ แต่มอร์ริส โรสซาบีกล่าวว่า ตัวเลขนี้เขียนให้มากกว่าเดิม

**ภูมิหลัง**
ในช่วงต้นคริสต์ทศวรรษ 870 ภัยแล้งและความอดอยากในมณฑลเหอหนานก่อให้เกิดการโจรกรรมอย่างแพร่หลาย ใน ค.ศ. กลุ่มโจรก่อกบฏภายใต้การนำของหวัง เซียนจือที่ฉาง-ยฺเหวียน มณฑลเหอหนาน และทำลายล้างบริเวณระหว่างแม่น้ำแยงซีกับแม่น้ำหวง เมื่อหวังเสียชีวิตใน ค.ศ. 878 หฺวาง เฉา ผู้สมัครที่สอบตกจากครอบครัวพ่อค้าเกลือผู้มั่งคั่ง สืบทอดตำแหน่งต่อp=cxv

**การสังหารหมู่**
ใน ค.ศ. 878 หลังกองกำลังของหฺวาง เฉาถูกดันไปยังจีนตอนใต้ พวกเขามาที่ประตูเมือง Khanfu (กว่างโจว) อะบู ซัยด์ ฮะซัน อิบน์ ยะซีด อัสซีรอฟี นักเขียนชาวอาหรับ รายงานว่า การปรากฏตัวของชาวมุสลิม, ชาวยิว และชาวคริสต์สิ้นสุดลงเมื่อกองกำลังกบฏของถังนามหฺวาง เฉา เข้ายึดครอง Khanfu ใน ค.ศ. 878 ถึง 879 นอกจากนี้ เขายังกล่าวถึง "al-Qazzu" (ต้นหม่อน) ที่ถูกกองทัพของหฺวาง เฉาทำลายด้วย

**ดูเพิ่ม**
 การสังหารหมู่หยางโจว- คตินิยมเชื้อชาติในประเทศจีน- ความเกลียดกลัวต่างชาติ

**อ้างอิง**

**บรรณานุกรม**
publisher=Library of Arabic Literature
*publisher=Harvard University Asia Center- isbn = 978-0-8108-6053-7
หมวดหมู่:ยุทธการที่เกี่ยวข้องกับราชวงศ์ถัง
หมวดหมู่:การสังหารหมู่ในประเทศจีน
หมวดหมู่:ความรุนแรงต่อมุสลิม
หมวดหมู่:ค.ศ. 878
หมวดหมู่:ค.ศ. 879
หมวดหมู่:การสังหารหมู่มุสลิม
หมวดหมู่:หน้าที่ใช้แม่แบบ Physical constants ที่มีการปัดเศษ

หมวดหมู่นี้สำหรับติดตามหน้าที่ใช้แม่แบบ physical constants ที่มีการใช้ตัวแปรเสริม
อารามนักบุญอีเลียน

อารามนักบุญอีเลียน เป็นอารามซีรีแอกคาทอลิกใกล้เมืองอัลก็อรยะตัยน์ ริมเส้นทางการค้าระหว่างสองเมืองหลักอย่างแพลไมราและดามัสกัสในเขตผู้ว่าการฮอมส์ ประเทศซีเรียตอนกลาง อารามนี้ถูกทำลายในวันที่ 21 สิงหาคม ค.ศ. 2015 โดยสมาชิกรัฐอิสลามอิรักและเลแวนต์ (ไอซิล หรือ ไอซิส) ที่การก่อการร้ายในสงครามกลางเมืองซีเรียมีทั้งการทำลายทรัพย์สินและความรุนแรงต่อผู้ที่ไม่ใช่กลุ่มซะละฟีและมรดกทางประวัติศาสตร์อย่างแพร่หลาย อารามนักบุญอีเลียนเป็นที่ตั้งของหลุมศพในศตวรรษที่ 5 และเป็นสถานที่แสวงบุญที่สำคัญ โดยเฉพาะสำหรับผู้ที่ต้องการรักษาอาการเจ็บป่วยทางร่างกาย พื้นที่ส่วนต่าง ๆ ของอาราม รวมทั้งฐานราก มีอายุ 1,500 ปี

**การทำลายล้างโดยไอซิล**
ไอซิลเผยแพร่ภาพแสดงการรื้อทำลายอาราม กลุ่มนี้เข้ายึดพื้นที่นี้ในช่วงสิงหาคมก่อนหน้า โดยยังคุมขังพลเมืองชาวคริสต์ส่วนหนึ่ง เจ้าอาวาสอาราม Jacques Mourad ถูกไอซิลลักพาตัวในเดือนพฤษภาคม ค.ศ. 2015 และหลบหนีออกไปหลังถูกคุมขัง 5 เดือน ด้วยการถูกขู่ว่าจะถูกประหารชีวิต เขาจึงหลบหนีออกจากพื้นที่ที่กลุ่มไอซิลยึดครองได้ กองทัพอาหรับซีเรียเข้ายึดพื้นที่รอบอารามคืนจากไอซิสได้ในเดือนเมษายน ค.ศ. 2016 โดยมีผู้ค้นพบกระดูกและโลงศพที่แตกหักของมาร์เอเลียนอีกครั้งและเก็บกู้ขึ้นมาในซากปรักหักพังของสถานที่ดังกล่าวในขณะนั้น

**ศิลปะและสถาปัตยกรรม**

**การฟื้นฟูอาราม**
อารามนี้ได้รับการบูรณะโดยความพยายามอย่างกว้างขวางตั้งแต่ ค.ศ. 2022

**รายชื่อบิชอปและเจ้าอาวาส**
 Mor Julius Zmarya (1707—1735?)
 Mor Cyril Jirjis Fattal (1727-1756) และบิชอปแห่งฮอมส์
 Abouna Jacques Mourad (2000-2015)

**อ้างอิง**
หมวดหมู่:อารามคาทอลิกตะวันออกในประเทศซีเรีย
หมวดหมู่:สิ่งก่อสร้างที่ทำลายโดยไอซิล
หมวดหมู่:โบสถ์ที่ทำลายโดยมุสลิม
หมวดหมู่:โบสถ์ที่ถูกทำลายในประเทศซีเรีย
ยูโฟเทเบิล

บริษัท ยูโฟเทเบิล จํากัด (Ufotable, Inc. 3=Yūfōtēburu yūgen-gaisha) เป็นสตูดิโอแอนิเมชันสัญชาติญี่ปุ่น ก่อตั้งขึ้นเมื่อเดือนตุลาคม พ.ศ. 2543 โดย ฮิคารุ คอนโดะ (อดีตโปรดิวเซอร์จาก เทเลคอมแอนิเมชันฟิล์ม) มีสำนักงานตั้งอยู่ในเขตชินจูกุ โตเกียว เอกลักษณ์ที่โดดเด่นที่เห็นได้ในผลงานหลายๆ เรื่องของสตูดิโอนี้ (เช่น Ninja Nonsense, Futakoi Alternative, Coyote Ragtime Show, Gakuen Utopia Manabi Straight!, Tales of Symphonia และ คะระ โนะ เคียวไก) คือการใส่ลำดับภาพสั้นแบบเคลย์เมชันเข้าไปในอนิเมะ 
พวกเขาเป็นที่รู้จักจากความสัมพันธ์อันยาวนานกับ ไทป์-มูน โดยได้สร้างผลงานดัดแปลงจากผลงานของ ไทป์-มูน เช่น ปฐมบทสงครามจอกศักดิ์สิทธิ์, มหาสงครามจอกศักดิ์สิทธิ์ และ คะระ โนะ เคียวไก รวมถึงกับ บันไดนัมโกะ ซึ่งพวกเขาได้ผลิตแอนิเมชันเปิดและฉากคัตซีนให้กับเกมหลายเรื่อง โดยเฉพาะในซีรีส์ Tales และ God Eater
หนึ่งในผลงานที่ประสบความสำเร็จมากที่สุดของสตูดิโอคือ ดาบพิฆาตอสูร

**ผลงาน**

**ซีรีส์โทรทัศน์**

**ออริจินัลวิดีโอแอนิเมชัน**

**ภาพยนตร์อนิเมะ**

**วิดีโอเกม**

**ผลงานอื่น**
 Bang!Bang!Bang! (2562)  มิวสิควีดีโอเพลงของ Idolish7 group ŹOOĻ

**เวเปอร์แวร์**

**เรื่องอื้อฉาวเกี่ยวกับการหนีภาษี**
ในเดือนมีนาคม พ.ศ. 2562 มีรายงานว่ามีการตรวจค้นสำนักงานของยูโฟเทเบิลเนื่องจากข้อกล่าวหาเรื่องการหนีภาษี 
ต่อมาในเดือนถัดมา มีรายงานว่าบริษัทยูโฟเทเบิลค้างชำระภาษีจำนวน ¥400 ล้านเยน ในเดือนมิถุนายน พ.ศ. 2563 ทั้งสตูดิโอและผู้ก่อตั้งและประธานบริษัท ฮิคารุ คอนโดะ ถูกตั้งข้อหาละเมิดกฎหมายภาษีองค์กรและกฎหมายภาษีการบริโภคโดยไม่ยอมจ่ายภาษี ¥139 ล้านเยน (ประมาณ $1.28 ล้านดอลลาร์สหรัฐ) 
สตูดิโอได้เผยแพร่แถลงการณ์ขอโทษต่อการกระทำของตน 
ในเดือนกรกฎาคม พ.ศ. 2564 คอนโดะถูกฟ้องร้องอย่างเป็นทางการในข้อหาหลบเลี่ยงภาษีจำนวน ¥137 ล้านเยน (ประมาณ $1.24 ล้านดอลลาร์สหรัฐ) โดยแผนกการสอบสวนพิเศษของสำนักงานอัยการเขตโตเกียว ยูโฟเทเบิลยอมรับการฟ้องร้องและยืนยันว่าบริษัทได้ยื่นคำแถลงภาษีที่แก้ไขแล้วและได้ชำระเงินภาษีที่เหมาะสม
ในเดือนกันยายน พ.ศ. 2564 คอนโดะยอมรับการหนีภาษีจำนวน ¥138 ล้านเยนในการพิจารณาคดีเบื้องต้นโดยศาลแขวงโตเกียว 
บริษัทถูกกล่าวหาว่าซ่อนรายได้ประมาณ ¥441 ล้านเยน (ประมาณ $4 ล้านดอลลาร์สหรัฐ)
เมื่อถูกสอบถามโดยอัยการ คอนโดะกล่าวว่า "รายได้ทั้งหมดที่มาจากสตูดิโอเป็นรายได้จากธุรกิจร้านกาแฟและการขายสินค้าที่มีลิขสิทธิ์ และหากสิ่งเหล่านั้นหายไป เราก็จะไม่สามารถจ่ายเงินเดือนพนักงานหรือค่าใช้จ่ายในการผลิตได้ ดังนั้นฉันจึงต้องการเก็บเงินไว้ในกรณีที่มีบางสิ่งเกิดขึ้น"
ในเดือนพฤศจิกายน พ.ศ. 2564 มีรายงานว่าอัยการกำลังขอให้ศาลลงโทษคอนโดะด้วยการจำคุก 20 เดือน 
ศาลได้มีคำตัดสินในวันที่ 10 ธันวาคม พ.ศ. 2564 
คอนโดะได้รับโทษจำคุก 20 เดือน แต่คำพิพากษารอลงอาญาเป็นเวลา 3 ปี

**อ้างอิง**

**ลิ้งค์ภายนอก**
  ja- 4362-  ร้านค้าออนไลน์ยูโฟเทเบิล
หมวดหมู่:ยูโฟเทเบิล
หมวดหมู่:เขตชินจูกุ
หมวดหมู่:สตูดิโอแอนิเมชันญี่ปุ่น
หมวดหมู่:สตูดิโอแอนิเมชันในโตเกียว
หมวดหมู่:CS1 แหล่งที่มาภาษาญี่ปุ่น (ja)
หมวดหมู่:บทความที่มีข้อความภาษาญี่ปุ่น
ดยุกมัคซีมีลีอาน เอ็มมานูเอลในบาวาเรีย

ดยุกมัคซีมีลีอาน เอ็มมานูเอลในบาวาเรีย (พระนามเต็ม: มัคซีมีลีอาน เอ็มมานูเอล; 7 ธันวาคม พ.ศ. 2392 – 12 มิถุนายน พ.ศ. 2436) ทรงเป็นดยุกในบาวาเรีย และทรงเป็นพระราชปิตุลา (อาชายพระองค์เล็ก)ใน เอลีซาเบ็ทแห่งบาวาเรีย สมเด็จพระราชินีแห่งเบลเยียม และพระโสทรานุชาพระองค์เล็กใน จักรพรรดินีเอลีซาเบ็ทแห่งออสเตรีย

**พระประวัคิ**
พระองค์ประสูติเมื่อปี พ.ศ. 2392 พระบิดาคือ ดยุกมัคซีมีลีอาน โยเซ็ฟในบาวาเรีย พระมารดาคือ เจ้าหญิงลูโดวีกาแห่งบาวาเรีย เมื่อพระองค์เจริญพระชันษาแล้ว ทรงมีความสนพระทัยในด้านทหาร มาก ทรงติดยศร้อยตรี ในสังกัดกองทหารบาวาเรียที่ 2 และในปี พ. ศ. 2409 ทรงเข้าร่วมสงครามออสเตรีย-ปรัสเซีย ต่อมาพระองค์สิ้นพระชนม์จากพระอาการพระโลหิตออกในกะเพาะอาหาร เมื่อวันที่ 12 มิถุนายน พ.ศ. 2436 สิริพระชันษา 43 ปี 

**เสกสมรส**
พระองค์ทรงเสกสมรสกับ เจ้าหญิงอมาลีแห่งซัคเซิน-โคบวร์คและโกทา เมื่อวันที่ 20 กันยายน พ.ศ. 2418 โดยพระชายา ทรงเป็นพระธิดาใน เจ้าชายออกุสต์แห่งซัคเซิน-โคบวร์คและโกทา กับ เจ้าหญิงคลิเมนไทน์แห่งออร์เลอ็อง มีพระบุตร 3 พระองค์ คือ
*ดยุกซิกเฟรด ออกัสตุสในวาบาเรีย
*ดยุกคริสต็อฟในบาวาเรีย
*ดยุกลัโอพ็อลท์ในบาวาเรีย

**บรรณานุกรม**
  Cite book | first=Erika | last=Bestenreiner | title=Sisi und ihre Geschwister | trans-title=Sisi and her siblings | edition=2nd | publisher=Piper | location=Munich | year=2003 | isbn=3-492-24006-2 | language=de - Damien Bilteryst, Olivier Defrance, Joseph van Loon: Les Biederstein, cousins oubliés de la reine Élisabeth, années 1875-1906. Museum Dynasticum, Bruxelles, XXXIV/1 2022.-  Cite book | first=Bernhard | last=Graf | title=Sisis Geschwister | trans-title=Sisi's siblings | publisher=Allitera | location=Munich | year=2017 | isbn=978-3-86906-977-7 | language=de -  Cite book | first1=Hermann | last1=von Witzleben | first2=Ilka | last2=von Vignau | title=Die Herzöge in Bayern. Von der Pfalz zum Tegernsee | trans-title=The dukes in Bavaria. From the Palatinate to Tegernsee | location=Munich | date=1976 | isbn=3-7913-0394-5 | language=de 
2436
หมวดหมู่:เจ้าชายเยอรมัน
หมวดหมู่:ดยุกในบาวาเรีย
หมวดหมู่:ราชวงศ์วิทเทิลส์บัค
หมวดหมู่:ราชวงศ์เยอรมัน
หมวดหมู่:ทหารชาวเยอรมัน
ลิสบอนไลออนส์

อัฒจันทร์ฝั่งตะวันออกของเซลติกพาร์กได้รับการตั้งชื่อเพื่อเป็นเกียรติแก่ทีม
ลิสบอนไลออนส์ เป็นฉายาที่มอบให้กับทีมเซลติกที่คว้าแชมป์ยูโรเปียนคัพที่เอสตาดิโอ นาซิอองนาลในลิสบอน ประเทศโปรตุเกส เมื่อวันที่ 25 พฤษภาคม ค.ศ. 1967 โดยเอาชนะอินเตอร์มิลาน 2–1

**ชื่อ**
ชื่อดังกล่าวน่าจะมาจากข้อเท็จจริงที่ว่าสัญลักษณ์ของสโมสรฟุตบอลสปอร์ติงที่ตั้งอยู่ในลิสบอนคือสิงโต และสโมสรยังสวมเสื้อที่มีแถบสีเขียวและขาวเหมือนกับทีมเซลติกอีกด้วย

**เหตุการณ์**
สมาชิกในทีม 15 คน ยกเว้นสองคน เกิดในระยะทาง 10 ไมล์จากเซลติกพาร์ค ในเมืองกลาสโกว์ สกอตแลนด์ (บ็อบบี เลนน็อกซ์ ซึ่งเกิดห่างออกไป 30 ไมล์ในเมืองซอลต์โคตส์ และทอมมี เกมเมลล์ ซึ่งเกิดในเมืองมาเธอร์เวลล์ ห่างออกไป 11 ไมล์) สไตล์การเล่นของเซลติกเป็นสิ่งที่ตรงข้ามกับสไตล์การป้องกันที่ถูกเย้ยหยันแต่มีประสิทธิภาพสูงของอินเตอร์หรือคาเตนัชโช จิมมี จอห์นสโตน ผู้เล่นตำแหน่งปีกขวาของทีม กล่าวถึงสไตล์การเล่นของทีมว่า "เหมือนกับชาวดัตช์ที่เร่งความเร็ว"
ในสนามเดียวกับที่วาเลนติโนพ่อของเขาลงเล่นนัดสุดท้าย ซันโดร มัซโซลา เปิดสกอร์ให้กับอินเตอร์ด้วยการยิงจุดโทษในนาทีที่ 7 หลังจากจิม เครก เข้าทำฟาวล์เรนาโต คัปเปลลินี จากนั้นอินเตอร์ก็ถอยกลับไปใช้การป้องกันแบบ 11 คนอันเป็นเอกลักษณ์ของพวกเขา อินเตอร์ไม่ได้เตะมุมเลยแม้แต่ครั้งเดียว และรอนนี ซิมป์สัน ผู้รักษาประตูมือ 1 ของเซลติก ได้เซฟเพียง 2 ครั้งเท่านั้น เซลติกมีโอกาสยิงชนคาน 2 ครั้ง และพยายามยิงประตูอีก 39 ครั้ง มี 13 ครั้งที่ถูกผู้รักษาประตูมือหนึ่งของอินเตอร์อย่าง จูลิอาโน ซาร์ติ รับไว้ได้ 7 ครั้งถูกบล็อกหรือเบี่ยงออกไป และ 19 ครั้งพลาดเป้า เคร็กแก้ตัวจากความผิดพลาดที่ทำให้ทีมจุดโทษได้สำเร็จในนาทีที่ 63 เมื่อเขาจ่ายบอลให้ทอมมี่ เกมเมลล์ยิงเข้าประตูให้เซลติกตีเสมอ ในนาทีที่ 83 เกมเมลล์มีพื้นที่ และเขาส่งบอลให้กับบ็อบบี เมอร์ดอช ซึ่งยิงไกลถูกสตีวี ชาลเมอร์ส เบี่ยงผ่านซาร์ติเข้าประตูไป
เซลติกเป็นสโมสรจากสหราชอาณาจักรทีมแรกที่คว้าแชมป์ยูโรเปียนคัพ และยังคงเป็นสโมสรเดียวจากสกอตแลนด์ที่ผ่านเข้ารอบชิงชนะเลิศจนถึงทุกวันนี้ หลังจากที่คว้าแชมป์ลีกสูงสุด, สกอตติชคัพ และสกอตติชลีกคัพ ลิสบอนไลออนส์ก็กลายเป็นทีมแรกในประวัติศาสตร์ที่ได้ทริปเปิลแชมป์ และยังคงเป็นทีมเดียวที่คว้า 4 แชมป์ภายในฤดูกาลเดียว เซลติกเป็นเพียงหนึ่งในสามสโมสรในยุโรปที่สามารถคว้าถ้วยรางวัลได้ห้ารายการในหนึ่งฤดูกาล โดยเอาชนะเหนือพาร์ทิคทิสเซิลในศึกกลาสโกว์คัพ พวกเขาเข้าถึงรอบชิงชนะเลิศยูโรเปียนคัพอีกครั้งในปี ค.ศ. 1970 แต่พ่ายให้กับไฟเยอโนร์ด 2–1 หลังจากช่วงต่อเวลาพิเศษที่ซานซีโร

**อ้างอิง**
หมวดหมู่:สโมสรฟุตบอลเซลติก
หมวดหมู่:ฉายาของกลุ่มนักฟุตบอล
สู่นรกภูมิ

สู่นรกภูมิ (Inferno) อาจหมายถึง:- สู่นรกภูมิ (ดันเต) ส่วนแรกของกวีนิพนธ์เล่าเรื่องในคริสต์ศตวรรษที่ 14 เรื่องบทเพลงแห่งพระเจ้าโดยดันเต อาลีกีเอรี- สู่นรกภูมิ (นวนิยาย) นวนิยายแนวลึกลับ/ระทึกขวัญในปี ค.ศ. 2013 โดยแดน บราวน์
ฮาสเอฟวันทีม

ฮาสฟอร์มูลา (Haas Formula LLC) เป็นทีมและผู้ผลิตสัญชาติอเมริกันในการแข่งขันฟอร์มูลาวัน ซึ่งเข้าร่วมการแข่งขันฤดูกาลล่าสุดภายใต้ชื่อ มันนี่แกรมฮาสเอฟวันทีม (MoneyGram Haas F1 Team) ทีมก่อตั้งในเดือนเมษายน ค.ศ. 2014 โดย จีน ฮาส เจ้าของทีมแข่งรถในการแข่งขันนาสคาร์คัพซีรีส์ และเข้าร่วมการแข่งขันครั้งแรกในฤดูกาล 2016 กึนเทอร์ ชไตเนอร์ ทำหน้าที่เป็นหัวหน้าทีมตั้งแต่เริ่มก่อตั้งจนกระทั่ง อายาโอะ โคมัตสึ เข้ามาทำหน้าที่แทนในเดือนมกราคม ค.ศ. 2024
สำนักงานใหญ่ของทีมตั้งอยู่ที่เมืองคันแนโพลิส รัฐนอร์ทแคโรไลนา ร่วมกับทีมพี่น้องที่เข้าร่วมการแข่งขันนาสคาร์คือ Haas Factory Team โดยทั้งสองทีมเป็นคนละองค์กรกัน ทีมยังจัดตั้งสำนักงานปฏิบัติการที่เมืองแบนบรี ประเทศอังกฤษ ไว้สำหรับจัดการรถระหว่างการแข่งขันที่มีกำหนดการในยุโรป ทีมคงสำนักงานออกแบบไว้ที่เมืองมาราเนลโล ประเทศอิตาลี ที่เดียวกับที่ตั้งของผู้ผลิตเครื่องยนต์ให้แก่ทีมคือแฟร์รารี
รอแม็ง โกรฌ็อง และ เอสเตบัน กูติเอร์เรซ เข้าแข่งขันให้ทีมในฤดูกาล 2016 ก่อนที่ เควิน เมานุสเซิน จะเข้ามาแทนที่กูติเอร์เรซในฤดูกาล 2017 รายชื่อนักแข่งหลักของฮาสไม่มีการเปลี่ยนแปลงจนถึงช่วงท้ายของฤดูกาล 2020 หลังจากโกรฌ็องประสบอุบัติเหตุในการแข่งขันบาห์เรนกรังด์ปรีซ์ และถูกนำส่งโรงพยาบาลเพื่อพักรักษาตัวจากบาดแผลไฟไหม้ที่มือทั้งสองข้าง ปีเอทรู ฟิตชีเปาจี นักขับสำรองของทีมจึงเข้าร่วมการแข่งขันสองรายการสุดท้ายของฤดูกาลแทน โกรฌ็องและเมานุสเซินออกจากทีมหลังสิ้นสุดฤดูกาล และถูกแทนที่โดย นีคีตา มาเซปิน และแชมป์การแข่งขันฟอร์มูลาทู มิค ชูมัคเคอร์ ในฤดูกาล 2021 ฮาสยุติสัญญากับมาเซปินในฤดูกาล 2022 สืบเนื่องมาจากการรุกรานยูเครนโดยรัสเซีย โดยเมานุสเซินกลับมาแข่งให้กับทีมอีกครั้ง นีโค ฮึลเคินแบร์ค กลับมาแข่งขันฟอร์มูลาวันอย่างเต็มตัวกับทีมโดยแทนที่ชูมัคเคอร์ในฤดูกาล 2023 เมานุสเซินและฮึลเคินแบร์คออกจากทีมหลังสิ้นสุดฤดูกาล 2024 และถูกแทนที่โดย แอ็สเตบาน ออกง ที่ย้ายมาจากอาลปีน และ โอลิเวอร์ แบร์แมน ที่เลื่อนขั้นมาจากการแข่งขันฟอร์มูลาทูในฤดูกาล 2025

**ผลการแข่งขันฟอร์มูลาวัน**
(คำสำคัญ)
 หมายเหตุ-  ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน-  ฤดูกาลกำลังดำเนินอยู่ 

**หมายเหตุ**

**อ้างอิง**

**แหล่งข้อมูลอื่น**
หมวดหมู่:ทีมผู้ผลิตฟอร์มูลาวัน
หมวดหมู่:ทีมผู้เข้าร่วมฟอร์มูลาวัน
หมวดหมู่:บทความที่มีส่วนตัดต่อวีดิทัศน์

หมวดหมู่นี้มีจุดประสงค์เพื่อแสดงบทความทั้งหมดที่ใช้ วิกิพีเดีย/วิกิมีเดีย-คลิปวิดีโอ แบบฝังหรือแบบย่อ ห้ามเพิ่มบทความที่มีลิงก์เชื่อมโยงวีดิทัศน์ภายนอก เช่น ยูทูบ หรือเว็บไซต์ที่คล้ายกัน
สำหรับการใช้วีดิทัศน์ในบทความวิกิพีเดีย โปรดดูที่ :en:Wikipedia:Videos, วิธีใช้:การสร้างและใช้ไฟล์สื่อ#วีดีทัศน์ และ Commons:Video
วีดิทัศน์
ฉบับร่าง:วงศ์แควี่

วงศ์แควี่ ประกอบด้วย สัตว์ฟันแทะ ที่มีถิ่นกำเนิดใน อเมริกาใต้ ได้แก่ หนูตะเภาบ้าน มารา และสัตว์ฟันแทะที่มีขนาดใหญ่ที่สุดที่ยังมีชีวิตอยู่ นั่นคือ แคพิบารา พวกมันพบได้ทั่วอเมริกาใต้ในพื้นที่เปิดตั้งแต่ ทุ่งหญ้าสะวันนา ที่ชื้นไปจนถึง ป่าหนาม หรือ ทะเลทราย สัตว์ฟันแทะวงศ์นี้มีสมาชิกน้อยกว่า สัตว์ฟันแทะวงศ์อื่นๆ ส่วนใหญ่ โดยมี 19 ชนิดใน 7 สกุลใน 3 วงศ์ย่อย

**ลักษณะเฉพาะ**
กระโหลกหนูตะเภาอยู่ด้านบนของกระโหลกคาปิบารา
ยกเว้น พวกมารา ซึ่งมีลักษณะคล้าย กระต่าย มากกว่า วงศ์แควี่ลำตัวสั้นและหนักและมีหัวใหญ่ ส่วนใหญ่ไม่มี หาง ที่มองเห็นได้ มีขนาดตั้งแต่แควี่ขนาดเล็กที่ 22 ความยาวลำตัว 300 ซม. น้ำหนักถึง 106-134 กรัม เทียบกับ แคพิบารา ซึ่งเป็นสัตว์ฟันแทะที่มีขนาดใหญ่ที่สุด มีความยาวตั้งแต่ 35 ถึง 66 กิโลกรัม และมีน้ำหนักตัวประมาณ 35-66 กิโลกรัม มีรูปแบบที่ใหญ่กว่านี้ใน ยุคไพลโอซีน ด้วย เช่น พูกาเทอเรียม ซึ่งมีขนาดประมาณ สมเสร็จ 
พวกมันเป็น สัตว์กินพืช โดยกินหญ้าที่แข็งหรือใบที่อ่อนกว่า ขึ้นอยู่กับสายพันธุ์ สูตรทางทันตกรรม มีความคล้ายคลึงกับสูตรของสัตว์ฟันแทะชนิดอื่นๆ: 1.0.1.3 1.0.1.3 . ตัวเมียจะให้กำเนิดลูกที่มีขนและแข็งแรง 2-3 ตัวหลังจากระยะเวลา ตั้งครรภ์ 50 ถึง 90 วันในสายพันธุ์ส่วนใหญ่ หรือ 150 วันในแคพิบารา ในสายพันธุ์ส่วนใหญ่ พวกมันจะโตเต็มวัยภายในเวลาไม่กี่เดือนหลังเกิด แต่ในคาปิบารา พวกมันจะโตเต็มวัยเมื่ออายุประมาณ 18 เดือน 
การจัดระเบียบทางสังคมมีความแตกต่างกันอย่างมากในแต่ละกลุ่ม แควี่หลายสายพันธุ์เป็นสัตว์ที่ไม่เลือกเพศ จึงไม่รวมตัวกันเป็นกลุ่มสังคมที่ยั่งยืน แม้ว่าในบางสายพันธุ์ ตัวผู้จะมีกลุ่มฮาเร็มที่ประกอบด้วยตัวเมีย 2 ตัวหรือมากกว่าก็ตาม ในทางตรงกันข้าม มาราเป็น สัตว์ที่มีคู่สมรสเพียงคนเดียว และตั้ง สถานรับเลี้ยง เด็กชั่วคราวในอาณานิคมเพื่อดูแลลูกของแม่ที่มีลูกหลายคน คาปิบาราอาศัยอยู่เป็นกลุ่มที่มีประมาณ 10 ตัว และบางครั้งอาจมีมากกว่านั้น โดยแต่ละตัวมีตัวผู้ที่โดดเด่นเพียงตัวเดียว และตัวเมียอีกจำนวนหนึ่ง ตัวผู้รองลงมา และตัวอ่อน 

**การจำแนกประเภท**
วงศ์แควี่ เป็นกลุ่มของวงศ์ Dasyproctidae ซึ่งทั้งคู่เป็นสมาชิกของวงศ์ Caviidea  ฟอสซิลแควี่ปรากฏขึ้นครั้งแรกในช่วงกลางยุค ไมโอซีน ในอเมริกาใต้ 
วงศ์แควี่- อนุวงศ์ Caviinae : หนูตะเภา (cavies)
** สกุล Cavia (มีอย่างน้อย 6 ชนิด) สกุลนี้เรียกโดยเฉพาะว่า "cavy"
** สกุล Galea (มี 4 ชนิดที่ยังมีอยู่)
** สกุล Microcavia (มี 3 ชนิดที่ยังหลงเหลืออยู่) : แควีภูเขา- วงศ์ย่อย Dolichotinae
** สกุล Dolichotis (หนึ่งสายพันธุ์ที่ยังหลงเหลืออยู่): Patagonian mara
** สกุล Pediolagus (หนึ่งสายพันธุ์): Chacoan mara- วงศ์ย่อย Hydrochoerinae
** สกุล Hydrochoerus (มีอยู่ 2 ชนิด): Capybara
** สกุล Kerodon (มี 2 ชนิด) : ชะมดหิน

**อ้างอิง**
 pages=1552-1556
หมวดหมู่:วงศ์แควี่
หมวดหมู่:สัตว์ฟันแทะ
นายกรัฐมนตรีชาด

นายกรัฐมนตรีชาด (رئيس وزراء تشاد, Premier ministre du Tchad) เป็นหัวหน้ารัฐบาลของประเทศชาด ผู้ดำรงตำแหน่งคนปัจจุบัน คือ อาลามาย ฮาลีนา ตั้งแต่วันที่ 23 พฤษภาคม ค.ศ. 2024

**ประวัติ**
ตำแหน่งนายกรัฐมนตรีถูกบัญญัติไว้ในรัฐธรรมนูญชาดฉบับปี 1959 แต่ถูกยกเลิกในรัฐธรรมนูญฉบับปี 1960 โดยไม่มีผู้ใดดำรงตำแหน่งเลยแม้แต่ครั้งเดียว ตำแหน่งนี้ถูกนำกลับมาใช้อีกครั้งในปี 1978 โดยประธานาธิบดี Félix Malloum ผู้แต่งตั้ง Hissène Habré ให้ดำรงตำแหน่ง เขาใช้ตำแหน่งนี้เป็นเครื่องมือสร้างอำนาจให้กับตนเองจนสามารถบีบให้ Malloum ลาออกในปี 1979 หลังจากนั้นตำแหน่งนายกรัฐมนตรีก็ว่างลง ยกเว้นในปี 1982 เนื่องจาก Habré ไม่ต้องการให้มีคู่แข่งที่มีอำนาจ จนกระทั่งอีดริส เดบีขึ้นสู่อำนาจ จึงมีการแต่งตั้งนายกรัฐมนตรีขึ้นอีกครั้งในปี 1991
เมื่อวันที่ 4 พฤษภาคม ค.ศ. 2018 อีดริส เดบีประกาศใช้รัฐธรรมนูญแห่งสาธารณรัฐที่ 4 ซึ่งเพิ่มอำนาจของประธานาธิบดีและยกเลิกตำแหน่งนายกรัฐมนตรี ทำให้ประธานาธิบดีกลายเป็นหัวหน้ารัฐบาล อย่างไรก็ตามตำแหน่งนายกรัฐมนตรีกลับมาอีกครั้งตามกฎบัตรการเปลี่ยนผ่านปี 2021 และได้รับการยืนยันในรัฐธรรมนูญชาดฉบับปี 2023 ซึ่งประกาศใช้เมื่อวันที่ 29 ธันวาคม ค.ศ. 2023

**อ้างอิง ==
ดาชิมากิทามาโงะ

ดาชิมากิทามาโงะ
ไฟล์:202403_Dashimaki_Tamago_with_Crab_Ankake_in_Kissyan,_Iconsiam.jpg|thumb| ดาชิมากิทามาโงะใส่เนื้อปูและอังกาเกะ
ดาชิมากิทามาโงะ (dashimakitamago) หรือเรียกสั้น  ๆ ว่า ดาชิมากิ (だし巻き) เป็นอาหาร ที่ทำโดยผสมไข่ไก่ที่ตีแล้วกับดาชิแล้วนำไปอบจนแข็ง

**ภาพรวม**
เป็นทามาโงยากิชนิดหนึ่ง โดยใช้เรียกทามาโงยากิชนิดที่มีน้ำซุปดาชิเยอะโดยเฉพาะ โดยทั่วไปอาจมองว่าเป็นอาหารย่างไฟอ่อน ๆ ปรุงรสแบบ คันไซ
ในภูมิภาคคันไซ "อาหารชุดดาชิมากิทามาโงะ" (だし巻き卵定食) ซึ่งมีดาชิมากิทามาโงะเป็นอาหารจานหลักอาจพบได้ทั่วไปตามร้านอาหาร

**วิธีทำ**
เครื่องทำทามาโงยากิ
ตอกไข่และตีให้เข้ากัน เติมน้ำดาชิแล้วทอดในภาชนะที่ที่ทาน้ำมันไว้ โดยค่อย ๆ กลิ้งม้วนไข่ขึ้นไปทีละน้อย
เพื่อให้ได้เนื้อละเอียด อาจกรองไข่ที่ตีแล้วผ่าน ตะแกรง หรืออาจผสมแป้งสาลี หรือ แป้งมันฝรั่ง ที่ละลายน้ำลงในแป้ง
เมื่อสุกแล้วจึงนำไปขึ้นรูปแล้วปล่อยให้เย็นก่อนจึงค่อยทำเสร็จ
ดาชิมากิทามาโงะที่ทำโดยพ่อครัวผู้ชำนาญและมีส่วนผสมของน้ำซุปดาชิปริมาณมาก มีลักษณะนุ่มมาก และน้ำซุปจะไหลออกมาเมื่อยกขึ้น
นอกจากจะผลิตและจำหน่ายโดยร้านค้าเฉพาะทางแล้ว ยังมีจำหน่ายในแบบบรรจุแบบสุญญากาศที่ผลิตทีละเป็นจำนวนมาก ในซูเปอร์มาร์เก็ต และยังมีผลิตภัณฑ์สำหรับการใช้ในเชิงพาณิชย์อีกด้วย

**อ้างอิง**
หมวดหมู่:ไข่เจียว
หมวดหมู่:อาหารจากไข่ของญี่ปุ่น
แตตอวอ

แตตอวอ (Тетово  , Mk-Tetovo.ogg ; Tetovë ) เป็นนครทางตะวันตกเฉียงเหนือของประเทศมาซิโดเนียเหนือ สร้างขึ้นบนเชิงเขาซาร์ และมีแม่น้ำเปนาไหลผ่าน เทศบาลเมืองแตตอวอครอบคลุมพื้นที่ abbr=on  ที่ระดับความสูง 468 เมตร เหนือระดับน้ำทะเล มีประชากร 63,176 คน 
เมืองแตตอวอก่อตั้งขึ้นในศตวรรษที่ 14 บนพื้นที่ของเมืองโบราณโอเอเนออน

**อ้างอิง**
หมวดหมู่:เมืองในประเทศมาซิโดเนียเหนือ
การสิ้นพระชนม์และพิธีฝังพระศพสมเด็จพระสันตะปาปาฟรานซิส

สมเด็จพระสันตะปาปาฟรานซิส ประมุขแห่งศาสนจักรโรมันคาทอลิก สิ้นพระชนม์เมื่อวันที่ 21 เมษายน ค.ศ. 2025 (ตรงกับวันอีสเตอร์มันเดย์) เวลา 07:35 CEST (UTC+02:00) ณ ที่ประทับโดมุสแซงเตมาร์เธในนครรัฐวาติกัน สิริพระชนมายุ 88 พรรษา พระคาร์ดินัลเควิน ฟาร์เรลล์ ได้แถลงข่าวการสิ้นพระชนม์ของพระองค์ผ่านวาติกันมีเดีย และผ่านแถลงการณ์ทางวิดีทัศน์ในเวลา 09:47 นาฬิกา หลังจากพระองค์สิ้นพระชนม์ไปแล้วสองชั่วโมง
ก่อนหน้านี้ สมเด็จพระสันตะปาปาฟรานซิสทรงเพิ่งฟื้นจากพระอาการประชวรจากอาการติดเชื้อทางเดินหายใจและปอดบวม ใบมรณบัตรระบุว่าพระองค์สิ้นพระชนม์ด้วยโรคหลอดเสือดสมองเฉียบพลัน (strok) อันนำไปสู่ภาวะโคม่าและภาวะหัวใจหยุดเต้น (cardiac arrest)

**พิธีฝังพระศพ**
สำหรับก่อนเริ่มพิธีการนั้น พระคาดินัลเควิน ฟาร์เรล ผู้เป็นกาแมร์เลนโก จะเป็นประธานในพิธีการประกาศและพิสูจน์การสิ้นพระชนม์ (rite of ascertainment) ณ โบสถ์น้อยสมเด็จพระสันตะปาปา พิธีฝังพระศพของสมเด็จพระสันตะปาปาโดยทั่วไปมักเป็นพิธีการที่ต้องมีความละเอียดละออ แต่สมเด็จพระสันตะปาปาฟรานซิสมีพระประสงค์ลดความซับซ้อนของพิธีการ ซึ่งต้องถือตามแบบพิธีของ ระเบียบพิธีปลงพระศพพระสันตะปาปา (Ordo Exsequiarum Romani Pontificis) ซึ่งเป็นหนังสือศาสนพิธีประกอบด้วยรายละเอียดเกี่ยวกับพิธีพระศพของสมเด็จพระสันตะปาปา ทรงเลือกหีบพระศพทำด้วยไม้ธรรมดาบุด้วยสังกะสี และยุติจารีตการวางร่างพระศพของสมเด็จพระสันตะปาปาบนแท่นยกสูงเพื่อให้สาธารณชนไว้ทุกข์ 
โดยทั่วไป พระศพของสมเด็จพระสันตะปาปาจะได้รับการฝังไว้ที่มหาวิหารนักบุญเปโตร แต่สมเด็จพระสันตะปาปาฟรานซิสมีพระประสงค์ให้ฝังพระศพของพระองค์ในมหาวิหารซันตามาเรียมัจโจเรในกรุงโรม ในบริเวณช่องฝังพระศพริมโถงทางเดินด้านข้างระหว่างโบสถ์น้อยเซนต์พอล (หรือ โบสถ์น้อยซาลุด โปปูลี โรมานี) และโบสถ์น้อยสะฟอร์ซาของมหาวิหาร ทำให้ทรงเป็นสมเด็จพระสันตะปาปาพระองค์แรกที่ถูกฝังนอกนครรัฐวาติกันนับตั้งแต่สมเด็จพระสันตะปาปาลีโอที่ 13 ซึ่งสิ้นพระชนม์เมื่อปี ค.ศ. 1903 

**อ้างอิง**
หมวดหมู่:สมเด็จพระสันตะปาปาฟรานซิส
หมวดหมู่:นครรัฐวาติกันในปี พ.ศ. 2568
หมวดหมู่:ศาสนาคริสต์ในปี พ.ศ. 2568
หมวดหมู่:การเสียชีวิตแบ่งตามบุคคล
หมวดหมู่:พิธีกรรมในศาสนาคริสต์
ฟรานซิส
หมวดหมู่:พิธีศพในนครรัฐวาติกัน
แม่น้ำวาร์ดาร์

แม่น้ำวาร์ดาร์ (Vardar; ɑr ;   , Vardar/-i  , Vardar) หรือ แอกซิออส (Axios; Aksiós, Asi (historically)) เป็นแม่น้ำที่ยาวที่สุดในประเทศมาซิโดเนียเหนือและเป็นแม่น้ำสายสำคัญในประเทศกรีซ โดยไหลลงสู่ทะเลอีเจียนที่เมืองเทสซาโลนีกี  แม่น้ำมีความยาว abbr=on โดยมีระยะทาง abbr=on อยู่ในประเทศกรีซ และมีพื้นที่ลุ่มน้ำประมาณ abbr=on  ความลึกสูงสุดของแม่น้ำคือ abbr=on

**อ้างอิง**
หมวดหมู่:แม่น้ำในประเทศกรีซ
หมวดหมู่:แม่น้ำในประเทศมาซิโดเนียเหนือ
เคลเมน สลาคอนยา

เคลเมน สลาคอนยา (Klemen Slakonja; เกิด 3 มิถุนายน ค.ศ. 1985) เป็นนักแสดง นักร้อง นักแสดงตลก พิธีกรรายการโทรทัศน์ และนักดนตรีชาวสโลวีเนีย เขาเคยทำงานการแสดงที่โรงละครแห่งชาติสโลวีเนียลูบลิยานาระหว่างปี 2010 ถึง 2018 เขาจะเป็นตัวแทนของสโลวีเนียในการประกวดเพลงยูโรวิชันปี 2025 ด้วยเพลง "ฮาวมัชไทม์ดูวีแฮฟเลฟท์"
สลาคอนยาสำเร็จการศึกษาที่สถาบันการละคร วิทยุ ภาพยนตร์ และโทรทัศน์ เขาเป็นที่รู้จักในสโลวีเนียจากการแสดงตลกในรูปแบบมิวสิกวิดีโอ รวมถึงเป็นผู้ดำเนินรายการทางโทรทัศน์ต่าง ๆ เช่น รายการประกวดเพลงเพื่อคัดเลือกตัวแทนของสโลวีเนียในการประกวดเพลงยูโรวิชัน และการเลียนแบบบุคคลสำคัญต่าง ๆ เช่น สลาโวย ฌิเฌก, สมเด็จพระสันตะปาปาฟรานซิส, วลาดีมีร์ ปูติน, ดอนัลด์ ทรัมป์, อังเกลา แมร์เคิล เป็นต้น

**อ้างอิง**
หมวดหมู่:ศิลปินชาวสโลวีเนีย
หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดเพลงยูโรวิชันปี 2025
ปฏิทินฮินดู

หน้าใดหน้าหนึ่งจากปฏิทินฮินดู 1871–72
ปฏิทินฮินดูเรียกอีกอย่างว่าปัญจางคะ (पञ्चाङ्ग) เป็นปฏิทินจันทรคติแบบหนึ่งที่ใช้กันทั่วไปในอนุทวีปอินเดียและเอเชียตะวันออกเฉียงใต้ โดยมีรูปแบบที่แตกต่างกันไปในแต่ละภูมิภาคเพื่อวัตถุประสงค์ทางสังคมและศาสนาฮินดู ปฏิทินเหล่านี้มีแนวคิดพื้นฐานที่คล้ายคลึงกันสำหรับการคำนวณเวลา โดยอิงตามปีฤกษ์สำหรับรอบสุริยคติ และมีการปรับรอบจันทรคติทุกๆสามปี แต่จะแตกต่างกันในการเน้นที่รอบดวงจันทร์หรือรอบดวงอาทิตย์ รวมถึงชื่อของเดือนต่างๆ และช่วงเวลาที่กำหนดให้เป็นจุดเริ่มต้นของปีใหม่
ปฏิทินฮินดูที่ได้รับการศึกษาและเป็นที่รู้จักมากที่สุดคือ ศาลิวาหนะศกะ (อิงจากกษัตริย์ศาลิวาหนะ ซึ่งเป็นปฏิทินประจำชาติของอินเดียด้วย) ที่ใช้ในภูมิภาคเดคคานทางตอนใต้ของอินเดีย และวิกรมสังวัต (หรือปฏิทินพิกรมี) ที่ใช้ในเนปาลและภูมิภาคทางตอนเหนือและตอนกลางของอินเดีย ซึ่งทั้งสองปฏิทินนี้เน้นที่รอบจันทรคต โดยปีใหม่ของปฏิทินเหล่านี้จะเริ่มต้นในฤดูใบไม้ผลิ
ในบางภูมิภาค เช่น รัฐทมิฬนาฑูและรัฐเกรละ จะเน้นย้ำวัฏจักรสุริยะ และเรียกระบบนี้ว่าปฏิทินทมิฬ (แม้ว่าปฏิทินทมิฬจะใช้ชื่อเดือนเหมือนกับที่ใช้ในปฏิทินฮินดู) และปฏิทินมาลายาลัม ซึ่งมีต้นกำเนิดในช่วงครึ่งหลังของสหัสวรรษที่ 1 แห่งคริสตศักราช
ปฏิทินฮินดูบางครั้งเรียกว่าปัญจางคัม (पञ्चाङ्गम्) ซึ่งในอินเดียตะวันออกรู้จักกันในชื่อปันจิกาด้วย
แนวคิดการออกแบบปฏิทินฮินดูโบราณยังพบได้ในปฏิทินบาบิโลเนี ปฏิทินจีน และปฏิทินฮีบรู แต่มีความแตกต่างจากปฏิทินเกรกอเรียน โดยในขณะที่ปฏิทินเกรกอเรียนปรับความไม่สอดคล้องระหว่างรอบจันทรคต 12 รอบ (354 วันจันทรคติ)  กับวันสุริยคติประมาณ 365 วันด้วยการเพิ่มวันเข้าไปในเดือนต่างๆ แต่ปฏิทินฮินดูจะรักษาความสมบูรณ์ของเดือนจันทรคติไว้ และแก้ปัญหาด้วยการแทรกเดือนเต็มพิเศษเข้าไปทุกๆ 32-33 เดือน เพื่อให้แน่ใจว่าเทศกาลและพิธีกรรมที่เกี่ยวข้องกับฤดูกาลเพาะปลูกจะตรงกับช่วงเวลาที่เหมาะสมตามฤดูกาล

**ต้นกำเนิด**

**วัน/เดือน/ปี**

**อ่านเพิ่ม**
hindu calendar (ภาษาอังกฤษ) Wikipedia

**อ้างอิง**
หมวดหมู่:เวลา
หมวดหมู่:ปฏิทิน
เมโลดิ (นักร้องชาวสเปน)

เมโลดิอา รุยซ์ กูติเอร์เรซ (Melodía Ruiz Gutiérrez; เกิด 12 ตุลาคม ค.ศ. 1990) หรือชื่อในวงการ เมโลดิ เป็นนักร้องชาวสเปน เมโลดิโด่งดังตั้งแต่อายุ 10 ขวบจากเพลง "เอลไบเลเดลโกริลา" ซึ่งเป็นเพลงฮิตฤดูร้อนที่โด่งดังที่สุดเพลงหนึ่งในสเปนประจำปี 2001 เธอวางจำหน่ายอัลบั้มแล้วหกอัลบั้มและวางจำหน่ายซิงเกิลที่ประสบความสำเร็จอีกมากมายในตลาดสเปนและละตินอเมริกา
เมื่อวันที่ 12 พฤศจิกายน ค.ศ. 2024 เอเรเตอูเบเอได้ประกาศว่าเมโลดิได้เป็นหนึ่งในผู้เข้าร่วมเบนิดอร์มเฟส 2025 การประกวดเพลงระดับชาติเพื่อคัดเลือกตัวแทนประเทศสเปนสำหรับการประกวดเพลงยูโรวิชันปี 2025 ด้วยเพลง "เอซาดิบา" เมื่อวันที่ 30 มกราคม เมโลดิได้แสดงเป็นลำดับสุดท้ายในรอบรองชนะเลิศรอบที่ 2 และผ่านเข้าสู่รอบชิงชนะเลิศหลังจากได้คะแนนอยู่ในอันดับครึ่งบนของคณะกรรมการและคะแนนโหวตจากประชาชนทั่วไป และในรอบชิงชนะเลิศเมื่อวันที่วันที่ 1 กุมภาพันธ์ เธอได้แสดงเป็นลำดับสุดท้าย และสามารถชนะการประกวดหลังจากได้คะแนนเป็นอันดับหนึ่งจากการโหวตจากประชาชนทั่วไปและอันดับที่สามจากคณะกรรมการ ส่งผลให้เธอจะเป็นตัวแทนของy=ปี 2025ในการประกวดเพลงยูโรวิชันปี 2025

**อ้างอิง**

**แหล่งข้อมูลอื่น**
หมวดหมู่:ศิลปินชาวสเปน
หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดเพลงยูโรวิชันปี 2025
บุลชิเซอ

บุลชิเซอ (Bulqizë, lang; นามชี้เฉพาะ: Bulqiza) เป็นเทศบาลในเทศมณฑลดีเบอร์ ประเทศแอลเบเนีย เทศบาลประกอบด้วยเขตบริหาร Fushë-Bulqizë, Gjoricë, Martanesh, Ostren, Shupenzë, Trebisht, Zerqan โดบมีบุลชิเซอเป็นศูนย์กลางที่นั่ง ณ สำมะโน ค.ศ. 2023 ประชากร 7,875 คนอาศัยอยู่ในบุลชิเซอ และ 26,826 คนอยู่ในเทศบาลบุลชิเซอ


**ประชากร**
บุลชิเซอได้รับการบันทึกในdefterออตโตมันใน ค.ศ. 1467 ภายใต้ชื่อ hass-ı mir-liva และ derbendci ในวีลาเยตDulgoberda แม้ว่าทะเบียนสำรวจหมู่บ้านจะขาดหายไป แต่ครัวเรือนหลักต่อไปนี้ได้รับการรับรอง: Dimitri Bogdani, Kolë Sharqini, Gjin Kimeza, Gjin Kolandi, Nikolla Budi, Martin Bardi, Progon Buljani, Maqe Kimëza, Istvan Nenada, Progon Bogdani, Dimitri, Todor Damëza, Banek Alakasa, Nikolla Mesina, Budi, Gjergj Garuja และ Gjergj Iglat (จาก i gjatë, "สูง")   


**ภูมิศาสตร์**


**หมายเหตุ**


**อ้างอิง**


**แหล่งข้อมูลอื่น**
 bulqiza.gov.al – เว็บไซต์ทางการ sq